Joviqi

Joviqi është një vendbanim në Komunën e Malishevës, Kosovë. Pas vitit 1999, fshati është i njohur edhe me emrin Burim. Është vendbanim i vendosur në rrafsh me shpatina dhe lugina të vogla, i ndarë në lagje të tipit të dendur. Gjendet rreth 7 kilometra larg qendrës së qytetit të Malishevës.

Në shekullin e 19-të, në këtë lokalitet janë vendosur me banim të përhershëm disa familje të fshatit Astrazup dhe e kanë themeluar si vendbanim.

 Historia 
parapamje|Përmendore te Vrella e Mhillit (Miliqit)|majtas
Në bazë të mikrotoponimeve, shihet se ky vend ishte i banuar mjaft herët me popullatë shqiptare të besimit të krishterë. Kjo dëshmohet me toponimet e ruajtura Vrella e Mhillit dhe Kërrshi i Memetkolës. Jo larg vrellës, janë gjetur gjurmët e një kishe të vjetër, themele gurësh dhe harosan. Në trevën e fshatit ka gjurmë të kalldrëmit dhe të rrugëve të karvanëve që kanë ardhur nga Drenica dhe kanë kaluar afër këtij fshati për të dalë te gurëthyesi, në rrugën për Zatriq e Dukagjin.

Për një kohë mund të mos ketë ekzistuar si vendbanim, meqë nuk është gjetur në dokumente të shkruara.

Në vitin 1999, i tërë fshati është djegur dhe janë vrarë 3 persona nga ky fshat. Gjatë kësaj kohe, popullata është deportuar në Shqipëri, ndërsa 13 familje kanë mbetur te vendi i quajtur Gropa e Arushës. Më 31 mars 1999, në vendin Vrella e Mhillit janë pushkatuar dhe masakruar 34 persona, kryesisht nga Dragobili dhe Astrazupi.

 Lagjet dhe mikrotoponimet 
Lagjet kryesore të Joviqit janë: Bojaj, Zymeraj, Pepiqi, dhe Robaj, kurse mikrotoponimet më karakteristike janë: Goleshi i Vogël, Goleshi i Madh, Lugu i Bunarit, Vrella e Mhillit, Bunari i Bojiqëve, Gurishta, Dardhishta, Pallanka, Gropa e Arushës, Kërshi i Memetkolës, Kroni i Hanifes, dhe Buriat.

 Demografia 
+Popullsia sipas viteveViti i regjistrimitNumri i popullsisëNumri i shtëpive1912 -619216717194815221195316728196122830197128429198134528199965767

 Referime 

 Lidhje të jashtme 
vendndodhja 

Kategoria:Fshatra në Kosovë
Kategoria:Fshatra në komunën e Malishevës